20. Tilskud til pasning af egne 0-2-årige børn (Åben)
Tidl. politisk behandling BY, 25.01.22, pkt 2. 
Forventet sagsgang
BS-U, ØK, BY
Lovgrundlag
Dagtilbudsloven §§ 86-91
SAGENS INDHOLD
Byrådet skal i denne sag tage stilling til, om tilskud til forældres pasning af egne børn (0-2-årige) 
fremadrettet skal være en del af kommunens tilbud. 
Det Konservative Folkeparti, Nye Borgerlige, Dansk Folkeparti og Venstre fremsatte på byrådsmødet 25. 
januar 2022 forslag om at indføre økonomisk tilskud til pasning af egne børn i alderen 0-2 år. I forlængelse 
heraf blev forslaget oversendt til administrationen med henblik på efterfølgende behandling i Børne- og 
Skoleudvalget, Økonomiudvalget og Byrådet.
Ifølge Dagtilbudsloven kan Byrådet beslutte:

At forældre med børn i alderen 24 uger og indtil skolestart kan få mulighed for at vælge økonomisk 
tilskud til pasning af egne børn i stedet for en plads i dagtilbud. 

At denne mulighed kun skal gælde en bestemt aldersgruppe. 

At tilpasse tilskuddets størrelse i forhold til de rammer, der er fastsat i loven, hvor tilskuddet højest kan 
udgøre 85 % af den laveste nettodriftsudgift i et dagtilbud til samme aldersgruppe. Byrådet kan således 
godt fastsætte, at tilskuddet skal være lavere end de 85 %. 

At tilpasse tilskudsperioden i forhold til de rammer, der er fastsat i loven, hvor minimumsperioden er 
otte uger og maksimumsperioden er et år. Byrådet kan således fastsætte en længere minimumsperiode 
og/eller en kortere maksimumsperiode. 
Det er en betingelse for at modtage tilskud, at ansøgeren ikke samtidig modtager offentlig 
overførselsindkomst (f.eks. barselsdagpenge, orlovsydelse, kontanthjælp, førtidspension og SU) eller har 
en arbejdsindtægt. Herudover er det en betingelse, at ansøgeren har tilstrækkelige danskkundskaber til, at 
der kan sikres udvikling af barnets dansksproglige kompetencer, jf. lovens § 87. Derudover gælder en 
række andre krav, som skal opfyldes, før forældre kan komme i betragtning til eventuelt tilskud til pasning 
af eget barn. Se uddybende beskrivelse i vedlagte bilag ”Beskrivelse af rammer for økonomisk tilskud til 
pasning af egne børn.” 
VURDERING
Børn og Kultur vurderer, at såfremt ordningen med tilskud til pasning af egne børn bliver vedtaget, vil det 
øge fleksibiliteten for nogle familier i tilrettelæggelsen af pasningen af deres barn. Det kan fx være, at 
forældre ønsker, at barnet skal være ældre, inden det optages i et dagtilbud eller, at forældre anvender 
tilskuddet, mens de venter på den ønskede dagtilbudsplads.
Den maksimale tilskudsperiode på et år bevirker, at størstedelen af børnene fortsat vil komme i dagtilbud 
og dermed få del i de læringsfælleskaber, som dagtilbuddene tilbyder. 
Sagsnr. EMN-2022-00163
DokID: 2568629
Anna Jakobsen
Byråd
29-03-2022 19:00
Det er usikkert, hvor mange der vil benytte sig af et eventuelt tilskud til pasning af eget barn. Erfaringer fra 
enkelte andre kommuner viser, at 2-2,5 % af det samlede antal 0-2-årige vil benytte ordningen. Omsat til 
[adresse] tal vil det betyde, at 35-40 0-2-årige vil benytte ordningen. 
Det må formodes, at indførelse af ordningen i nogen grad vil reducere pasningsbehovet i de kommunale 
dagtilbud. I hvilket omfang dette vil være tilfældet, afhænger af hvor mange, der gør brug af ordningen, og 
hvor længe forældrene vælger at passe deres egne børn. Dertil kommer, at tilskudsmuligheden også 
gælder for forældre, som i forvejen ville have passet deres eget barn. Endelig vil en del af de forældre, der 
benytter ordningen, formentlig bo i områder, hvor der er ledig dagtilbudskapacitet. Dermed kan man ikke 
på forhånd regne med, at samtlige af de børn, der passes privat, reducerer presset på den kommunale 
pasningskapacitet. 
Børn og Kultur foreslår, at forældre skal kunne benytte tilskuddet til børn fra alderen 26 uger, så det 
stemmer overens med mulighederne ved de kommunale dagtilbud, hvor opstart er fra 26 uger. Som det 
ses i bilag ”Oversigt – tilskud til pasning af egne børn i andre kommuner”, er det forskelligt, om kommunerne 
vælger start ved 24 eller 26 uger. Børn og Kultur foreslår herudover, at man benytter sig af lovens 
muligheder for en tilskudsperiode på minimum 8 uger og maksimalt 1 år, så det kan være fleksibelt i forhold 
til de behov hver enkelt familie måtte have. Denne tilskudsperiode anvendes ligeledes i de fleste andre 
kommuner. 
Børn og Kultur foreslår, at tilskud til pasning af egne børn træder i kraft 1. maj 2022, og at ansøgeren skal 
ansøge som minimum 1 måned før ønsket start på tilskudsperiode. Med mulighed for at søge fra 1. maj 
2022 vil første tilskud derfor kunne udbetales fra 1. juni 2022. Ordningen kan starte fra den 1. og 16. i 
måneden og ophøre/ændres til den 15. eller den sidste i en måned. Tilskudsperioden kan opsiges/ændres 
med 1 måneds varsel. 
Hvis tilskud til pasning af egne børn vedtages, foreslår Børn og Kultur, at ordningen evalueres i andet 
kvartal 2023. Evalueringen skal bl.a. indeholde antal, der har benyttet ordningen, samt det administrative 
tidsforbrug i forbindelse med behandling af ansøgningerne.
Der er ikke et krav om et særligt tilsyn i forhold til tilskud til pasning af egne børn. I praksis betyder det, at 
kommunen kun fører tilsyn, hvis der foreligger en konkret anledning hertil, fx i form af en bekymring eller 
underretning. 
ØKONOMI
Ifølge Dagtilbudslovens § 89 kan tilskud til pasning af egne børn højest udgøre 85% af den laveste 
nettodriftsudgift i et dagtilbud til samme aldersgruppe i kommunen. Tilskuddet kan således godt være 
lavere. Det er Byrådet, der fastsætter tilskuddets størrelse. Tilskuddet skal fastsættes ens pr. barn for alle 
børn inden for samme aldersgruppe. Tilskuddet er skattepligtigt.
I nedenstående tabel 1 er økonomien vedrørende tilskud til pasning af egne børn beregnet, hvis tilskuddet 
fastsættes til henholdsvis 50 %, 65 % og 80 % af udgiften til en dagplejeplads, som er det laveste tilbud til 
0-2-årige. 
Tabel 1: Årlige nettodriftsudgifter pr. plads i 2022-priser til pasning af eget barn samt tilskud ved 50 %, 65 
% og 80 %
Tilskud ved 50 % i 
kr.
Tilskud ved 65 % i 
kr.
Tilskud ved 80 % i 
kr.
Nettoud
gift til 
kommun
alt tilbud
År
Måned
År
Måned
År 
Måned
0-2 år 
dagpleje
91.436 
45.718
3.810
59.433 
4.953 
73.148
6.096
Børn og Kultur foreslår, at tilskuddet til pasning af egne børn kommer til at svare til 65% af den laveste 
nettodriftsudgift i et dagtilbud til samme aldersgruppe i kommunen. Dette svarer til et månedligt tilskud på 
4.953 kr. 
Med et tilskud svarende til 65 % vil Favrskov Kommune placere sig gennemsnitligt i forhold til de tilskud, 
der udbetales i de andre kommuner, jf. bilaget ”Oversigt – tilskud til pasning af egne børn i andre 
kommuner”.
Hvis det er 0-2-årige, som allerede er indskrevet i et kommunalt dagtilbud eller måtte forventes at blive det, 
der vælger ordningen, vil det betyde en kommunal besparelse. Omvendt vil ordningen kunne medføre 
øgede kommunale udgifter, hvis en del af de børn, der i forvejen ikke gør brug af de kommunale dagtilbud, 
benytter tilskudsordningen.
Det forudsættes for indførelse af ordningen, at eventuelle besparelser tilføres kassebeholdningen, og at 
eventuelle merudgifter finansieres af kassebeholdningen.
Indførelse af ordningen vil betyde en øget administrativ opgave i forhold til behandling af ansøgningerne. 
Børn og Kultur vurderer, at denne opgave kan holdes inden for den nuværende økonomiske ramme.
INDDRAGELSE
Hvis økonomisk tilskud til pasning af egne børn (0-2 år) vedtages, orienteres der efterfølgende om 
ordningen på [adresse] hjemmeside og på Facebook. Ansøgningsskema og de nærmere 
retningslinjer vil ligeledes komme til fremgå af hjemmesiden.
INDSTILLING
Direktøren for Børn og Kultur indstiller til Byrådet:
1.
At tilskud til pasning af egne børn fremadrettet skal være en del af kommunens tilbud. Der kan 
ansøges fra 1. maj 2022, og evt. tilskudsperiode kan starte 1. juni 2022. 
2.
At tilskuddet kan søges til børn i alderen 26 uger til 2 år.
3.
At tilskuddet kan søges for minimum 8 uger og maksimum 1 år.
4.
At tilskud til pasning af egne børn svarer til 65 % af den laveste nettodriftsudgift i et dagtilbud til 
samme aldersgruppe i kommunen. I 2022 vil det sige 4.953 kr. pr. måned.
BESLUTNING
Børne- og Skoleudvalget, 8. marts 2022:
Fraværende: Ingen
Vedr. pkt. 4 stillede Henrik Danielsen ændringsforslag om, at tilskud til pasning af egne børn fastsættes 
til 75 % svarende til 5.715 kr. pr måned. 
For ændringsforslaget stemte Henrik Danielsen (V) og Maja Steffensen (C). Imod 
stemte Gerda Olesen (A), Hans Gregersen (A) og Mik Bech (F). Forslaget blev dermed ikke indstillet til 
Byrådet.
Børne- og Skoleudvalget behandlede herefter forvaltningens indstilling:
Pkt. 1: For stemte Henrik Danielsen (V) og Maja Steffensen (C). Imod stemte Britt Bertelsen 
Åbjørn Thorsen (A), Hans Gregersen (A) og Mik Bech (F). Forslaget blev dermed ikke indstillet til Byrådet. 
Derfor behandlede Børne- og Skoleudvalget ikke pkt. 2-4.
 
Økonomiudvalget, 22. marts 2022:
Fraværende: Ingen
Aksel Larsen, Kirstin Nielsen, Mia Kristiansen, Victor Winther og Bøje Kristoffersen indstiller direktørens 
indstilling godkendt med den ændring, at tilskuddet til pasning af egne børn fastlægges til 75% svarende til 
5.715 kr. pr. måned i 2022. 
Katja Rasmussen og Malthe Nissen kan ikke tiltræde indstillingen da de finder sagen mangelfuldt 
belyst i forhold til de økonomiske og sociale konsekvenser ved implementeringen af forslaget.
Byrådet, 29. marts 2022:
Fraværende: Ingen
Enhedslisten stillede følgende 3 adskilte ændringsforslag (A, B og C) til sagen:
Forslag A
Nyt punkt 2: At tilskuddet kan søges til børn i alderen 34 uger (8 måneder) til skolestart.
For forslaget stemte 2, mens 23 stemte imod. Ingen undlod at stemme. Forslaget er dermed faldet.  
For stemte: Thake Tommy Bech og Bobby Larsen.
Imod stemte: Aksel Larsen, Kirstin Nielsen, Karsten Christoffersen, Dagny Bach, Allan Jørgensen 
Merete Jeppesen, Maja Steffensen, Mia Kristiansen, Verner Andreasen, Henrik Danielsen, Mike Henriksen 
Morten Jakobsen, Preben Laursen, Bøje Kristoffersen, Michala Eriksen, Katja Rasmussen, Malthe Nissen, 
Boe Olsen, Alexander Kristiansen, Lucas Mortensen, Hans Gregersen, Gerda Olesen, Ragnhild Christiansen, 
Kirstin Poulsen og Mik Bech.
Forslag B 
Nyt punkt 4: At tilskud til pasning af egne børn svarer til 85 pct. af den laveste nettodriftsudgift i et 
dagtilbud til samme aldersgruppe i kommunen. 
For forslaget stemte 2, mens 23 stemte imod. Ingen undlod at stemme. Forslaget er dermed faldet.   
For stemte: Thake Tommy Bech og Bobby Larsen.
Imod stemte: Aksel Larsen, Kirstin Nielsen, Karsten Christoffersen, Dagny Bach, Allan Jørgensen 
Merete Jeppesen, Maja Steffensen, Mia Kristiansen, Verner Andreasen, Henrik Danielsen, Mike Henriksen 
Morten Jakobsen, Preben Laursen, Bøje Kristoffersen, Michala Eriksen, Katja Rasmussen, Malthe Nissen, 
Boe Olsen, Alexander Kristiansen, Lucas Mortensen, Hans Gregersen, Gerda Olesen, Ragnhild Christiansen, 
Kirstin Poulsen og Mik Bech.
Forslag C
Nyt punkt 5: At tilskudsordningen evalueres efter 1 år med henblik på at få belyst, hvilke grupper af 
borgere, der benytter tilskuddet, og dermed mange af de spørgsmål, der har været rejst op til 
behandlingen af forslaget. Her i blandt hvorvidt hjemmepasser alligevel ville have passet barnet hjemme. 
Fordeling af tilskudsmodtagere efter husstandsindkomst, køn og bopæl. Varighed af perioden med 
hjemmepasning for husstanden samlet set. Antal søskende der hjemmepasses.
For forslaget stemte 1, mens 13 stemte imod. 11 undlod at stemme. Forslaget er dermed faldet.  
For stemte: Thake Tommy Bech
Imod stemte: Aksel Larsen, Kirstin Nielsen, Karsten Christoffersen, Dagny Bach, Allan Jørgensen 
Merete Jeppesen, Maja Steffensen, Mia Kristiansen, Verner Andreasen, Henrik Danielsen, Mike Henriksen 
Morten Jakobsen, Preben Laursen, Bøje Kristoffersen og 
Michala Eriksen
[adresse] at stemme: Katja Rasmussen, Malthe Nissen, Boe Olsen, Alexander Kristiansen, William Svendsen 
Sebastian Pedersen, Hans Gregersen, Gerda Olesen, Ragnhild Christiansen, Kirstin Poulsen, Mik Bech og 
Bobby Larsen.
Indstillingen fra Økonomiudvalget blev godkendt med den tilføjelse, at ordningen evalueres efter 1 år. For 
stemte 13, mens 11 stemte imod. 1 undlod at stemme. 
For stemte: Aksel Larsen, Kirstin Nielsen, Karsten Christoffersen, Dagny Bach, Ruben Berg, 
Maja Steffensen, Mia Kristiansen, Verner Andreasen, Henrik Danielsen, Victor Winther, Yan Toft 
Jonathan Olesen, Bøje Kristoffersen og Michala Eriksen.
Imod stemte: Katja Rasmussen, Malthe Nissen, Boe Olsen, Alexander Kristiansen, Lucas Mortensen, 
Hans Gregersen, Gerda Olesen, Ragnhild Christiansen, Kirstin Poulsen, Mik Bech og Bøje Poulsen.
[adresse] at stemme: Thake Tommy Bech
Bilag
1.
Rammer vedrørende økonomisk tilskud til pasning af egne børn (2569782)
2.
Oversigt - tilskud til pasning af egne barn i andre kommuner (2563339)
